CELEX: 32020R2207
Language: fi
Date: 2020-12-22 00:00:00
Title: Komission täytäntöönpanoasetus (EU) 2020/2207, annettu 22 päivänä joulukuuta 2020, asetuksen (EU) N:o 605/2010 liitteen I muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvia alueita koskevista kohdista sellaisten kolmansien maiden tai niiden osien luettelossa, joista on sallittua tuoda unionin alueelle ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden (ETA:n kannalta merkityksellinen teksti)

28.12.2020   
               
               
                  FI
               
               
                  Euroopan unionin virallinen lehti
               
               
                  L 438/18
               
            
         KOMISSION TÄYTÄNTÖÖNPANOASETUS (EU) 2020/2207,
         annettu 22 päivänä joulukuuta 2020,
         asetuksen (EU) N:o 605/2010 liitteen I muuttamisesta siltä osin kuin on kyse Yhdistynyttä kuningaskuntaa ja sen kruunun alaisuuteen kuuluvia alueita koskevista kohdista sellaisten kolmansien maiden tai niiden osien luettelossa, joista on sallittua tuoda unionin alueelle ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan sekä 9 artiklan 4 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 605/2010 (2) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset ihmisravinnoksi tarkoitettujen raakamaito-, maitotuote-, ternimaito- ja ternimaitotuote-erien unionin alueelle tuontia varten sekä luettelo kolmansista maista tai niiden osista, joista tällaisia tuote-eriä on sallittua tuoda unionin alueelle. Asetuksen (EU) N:o 605/2010 liitteessä I esitetään luettelo kolmansista maista tai niiden osista, joista on sallittua tuoda unionin alueelle ihmisravinnoksi tarkoitettuja raakamaito-, maitotuote-, ternimaito- tai ternimaitotuote-eriä.
                  
               
                     (2)
                  
                  
                     Yhdistynyt kuningaskunta on antanut asetuksen (EU) N:o 605/2010 edellyttämät takeet, jotta Yhdistynyt kuningaskunta sekä sen kruunun alaisuuteen kuuluvat Guernseyn, Mansaaren ja Jerseyn alueet voidaan sisällyttää kyseisen asetuksen liitteeseen I sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti.
                  
               
                     (3)
                  
                  
                     Kun otetaan huomioon Yhdistyneen kuningaskunnan antamat takeet, kyseinen kolmas maa ja sen kruunun alaisuuteen kuuluvat alueet olisi sisällytettävä asetuksen (EU) N:o 605/2010 liitteeseen I.
                  
               
                     (4)
                  
                  
                     Sen vuoksi asetuksen (EU) N:o 605/2010 liitettä I olisi muutettava.
                  
               
                     (5)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä asetusta olisi sovellettava 1 päivästä tammikuuta 2021.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 605/2010 liite I tämän asetuksen liitteessä olevan tekstin mukaisesti.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä joulukuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 18, 23.1.2003, s. 11.
         
            (2)  Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175 10.7.2010, s. 1).
      
      
         
            LIITE
            Muutetaan asetuksen (EU) N:o 605/2010 liite I seuraavasti:
            
                        1)
                     
                     
                        Lisätään Etiopiaa koskevan kohdan jälkeen Yhdistynyttä kuningaskuntaa ja Guernseytä koskevat kohdat seuraavasti:
                        
                                    ”GB
                                 
                                 
                                    Yhdistynyt kuningaskunta  (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Guernsey
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        2)
                     
                     
                        Lisätään Israelia koskevan kohdan jälkeen Mansaarta koskeva kohta seuraavasti:
                        
                                    ”IM
                                 
                                 
                                    Mansaari
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        3)
                     
                     
                        Lisätään Islantia koskevan kohdan jälkeen Jerseytä koskeva kohta seuraavasti:
                        
                                    ”JE
                                 
                                 
                                    Jersey
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
               (*1)  ”Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla Yhdistyneeseen kuningaskuntaan ei tarkoiteta Pohjois-Irlantia.”